text: Flagdag for Danmarks veteraner
  05 september 2010 kl. 13.55
  Søndag klædte Fredericia sig i smuk blå himmel og vejende faner, da byen afholdt national flagdag til ære for udsendte danske soldater.
  Dagens hovedtaler var Natos generalsekretær Anders Fogh Rasmussen, men de rigtige æresgæster var de mange fremmødte veteraner og deres pårørende. 
  De var samlet ikke mindst for at ære de udsendte danske soldater, der har mistet livet under tjenesten.
  
  FLaghejsning
  Arrangementet blev indledt med en gudstjeneste i Garnisonskirken, hvorefter der var  march til Kastellet med flaghejsning.
  Efter kransenedlægning var der officielle taler med blandt andre NATO-generalsekretær Anders Fogh Rasmussen.
  